กฎกระทรวงฉบับที่ ๒(พ.ศ. ๒๕๑๖)ออกตามความในพระราชบัญญัติเครื่องแบบทหารพุทธศักราช ๒๔๗๗ว่าด้วยการใช้เสื้อครุยเสื้อปริญญาและเครื่องหมายพิเศษบางอย่าง[๑] อาศัยอำนาจตามความในมาตรา ๕แห่งพระราชบัญญัติเครื่องแบบทหาร พุทธศักราช ๒๔๗๗ ซึ่งแก้ไขเพิ่มเติมโดยพระราชบัญญัติเครื่องแบบทหาร(ฉบับที่ ๔) พ.ศ. ๒๕๑๔ และมาตรา ๗ แห่งพระราชบัญญัติเครื่องแบบทหาร พุทธศักราช ๒๔๗๗รัฐมนตรีว่าการกระทรวงกลาโหมออกกฎกระทรวงไว้ ดังต่อไปนี้ข้อ ๑ให้ยกเลิกกฎกระทรวง (พ.ศ. ๒๔๙๙) ออกตามความในพระราชบัญญัติเครื่องแบบทหาร พุทธศักราช๒๔๗๗ ว่าด้วยการใช้เสื้อครุย เสื้อปริญญา และเครื่องหมายพิเศษบางอย่างข้อ ๒ ทหารผู้ใดได้รับเสื้อครุยหรือเสื้อปริญญาให้สวมทับเครื่องแบบทหารได้ในโอกาสตามที่กำหนดไว้ในระเบียบการใช้เสื้อนั้นข้อ ๓หน่วยทหารใดมีเกียรติประวัติและตำนานอันดีเด่นสมควรยกย่องเป็นพิเศษ กระทรวงกลาโหมอาจสั่งให้ทหารในหน่วยนั้นประดับแผ่นติดไหล่ซึ่งมีรูปสัญลักษณ์ตามที่กำหนดที่ไหล่เสื้อข้างซ้ายในโอกาสแต่งเครื่องแบบตามที่กระทรวงกลาโหมกำหนดข้อ ๔ ทหารที่ทำการรบหรือเข้าร่วมรบภายในหรือภายนอกประเทศให้ใช้เครื่องหมายพิเศษตามที่กระทรวงกลาโหมกำหนดเฉพาะครั้งคราวได้ข้อ ๕ทหารที่ไปราชการหรือไปศึกษา ณ ต่างประเทศ ขณะที่อยู่นอกราชอาณาจักรให้ใช้เครื่องหมายติดไหล่รูปอาร์มทำด้วยสักหลาดหรือเสิร์จ กว้าง ๗ เซนติเมตร สูง ๘.๕ เซนติเมตร ส่วนบนมีอักษรโรมันสีขาวว่าTHAILAND บนแถบสีน้ำเงินดำสูง ๒ เซนติเมตร ยาวตลอดส่วนกว้างของรูปอาร์มส่วนล่างเป็นแถบลายไตรรงค์ธงชาติทางตั้ง เย็บติดที่ไหล่เสื้อข้างซ้ายห่างจากตะเข็บไหล่๒ เซนติเมตรเครื่องหมายนี้ใช้กับเครื่องแบบตามที่กระทรวงกลาโหมกำหนดและเมื่อใช้เครื่องหมายนี้ไม่ให้ใช้เครื่องหมายแผ่นติดไหล่อย่างอื่นที่แขนเสื้อข้างซ้ายข้างเดียวกันอีกข้อ ๖ ทหารที่ไปทำการรบภายนอกราชอาณาจักรร่วมกับหน่วยทหารต่างประเทศขณะที่ประจำหรือสังกัดอยู่กับหน่วยทหารต่างประเทศเมื่อทางราชการทหารต่างประเทศนั้นอนุญาตให้ประดับเครื่องหมายเหล่าหรือเครื่องหมายสังกัดของหน่วยทหารที่ประจำหรือสังกัดอยู่หรือได้รับเครื่องหมายแสดงความสามารถพิเศษ หรือเครื่องหมายเชิดชูเกียรติจากทางราชการทหารต่างประเทศให้ประดับเครื่องหมายนั้นได้โดยอนุโลมเช่นเดียวกับทหารในหน่วยนั้นตลอดเวลาที่ประจำหรือสังกัดอยู่ข้อ ๗ นายทหารสัญญาบัตรสำเร็จการศึกษาภายในประเทศจากโรงเรียนเสนาธิการหรือโรงเรียนทหารที่มีหลักสูตรเทียบเท่าหรือสูงกว่าโรงเรียนเสนาธิการให้ประดับเครื่องหมายแสดงวิทยฐานะของโรงเรียนนั้นที่กึ่งกลางกระเป๋าบนข้างขวาของเครื่องแบบทหารได้ถ้ามีเครื่องหมายแสดงวิทยฐานะดังกล่าวมากกว่าหนึ่งเครื่องหมายให้ประดับเครื่องหมายหนึ่งเครื่องหมายใดได้เพียงเครื่องหมายเดียวข้อ ๘ นายทหารสัญญาบัตรที่สำเร็จการศึกษาในต่างประเทศจากโรงเรียนเสนาธิการหรือโรงเรียนทหารที่มีหลักสูตรเทียบเท่าหรือสูงกว่าโรงเรียนเสนาธิการซึ่งมีระเบียบให้ประดับเครื่องหมายแสดงวิทยฐานะของโรงเรียนนั้นกับเครื่องแบบทหารของประเทศนั้นได้ให้ประดับเครื่องหมายนั้นกับเครื่องแบบทหารได้โดยอนุโลมตามระเบียบการประดับเครื่องหมายของโรงเรียนนั้นเฉพาะในโอกาสต่อไปนี้(๑) เมื่อไปงานสมาคมหรืองานพิธีของข้าราชการต่างประเทศหรือทางราชการต่างประเทศที่ประเทศนั้นเป็นเจ้าของเครื่องหมายหรือไปปฏิบัติงานร่วมกับเจ้าหน้าที่ต่างประเทศที่ประเทศนั้นเป็นเจ้าของเครื่องหมาย(๒) เมื่อไปศึกษา ดูงานหรือปฏิบัติราชการอยู่ในประเทศเจ้าของเครื่องหมาย ถ้ามีเครื่องหมายแสดงวิทยฐานะดังกล่าวมากกว่าหนึ่งเครื่องหมายให้ประดับเครื่องหมายหนึ่งเครื่องหมายใดได้เพียงเครื่องหมายเดียวข้อ ๙ ทหารที่สำเร็จการศึกษาภายในประเทศจากมหาวิทยาลัยหรือสถาบันการศึกษาที่มีหลักสูตรเทียบเท่ามหาวิทยาลัยซึ่งมีระเบียบให้ประดับเครื่องหมายแสดงวิทยฐานะกับเครื่องแต่งกายได้จะประดับเครื่องหมายแสดงวิทยฐานะนั้นกับเครื่องแบบทหารได้ต่อเมื่อได้รับอนุมัติจากรัฐมนตรีว่าการกระทรวงกลาโหมแล้วและให้ประดับกับเครื่องแบบทหารได้โดยอนุโลมตามระเบียบการประดับเครื่องหมายของมหาวิทยาลัยหรือสถาบันการศึกษานั้นถ้ามีเครื่องหมายแสดงวิทยฐานะดังกล่าวมากกว่าหนึ่งเครื่องหมายให้ประดับเครื่องหมายหนึ่งเครื่องหมายใดได้เพียงเครื่องหมายเดียวข้อ ๑๐ทหารที่ได้รับเครื่องหมายแสดงความสามารถพิเศษหรือเครื่องหมายเชิดชูเกียรติของส่วนราชการในกระทรวงกลาโหมตามที่กระทรวงกลาโหมกำหนดให้ประดับเครื่องหมายนั้นกับเครื่องแบบทหารได้ข้อ ๑๑ทหารที่ได้รับเครื่องหมายแสดงความสามารถพิเศษหรือเครื่องหมายเชิดชูเกียรติของทางราชการทหารต่างประเทศซึ่งมีระเบียบให้ประดับกับเครื่องแบบทหารของประเทศนั้นได้ จะประดับเครื่องหมายนั้นกับเครื่องแบบทหารได้ต่อเมื่อได้รับอนุมัติจากรัฐมนตรีว่าการกระทรวงกลาโหมแล้วและให้ประดับกับเครื่องแบบทหารได้โดยอนุโลมตามระเบียบการประดับเครื่องหมายของประเทศนั้นเฉพาะในโอกาสตามที่ระบุไว้ในข้อ ๘ (๑) หรือ (๒)ข้อ ๑๒ทหารที่ได้รับเครื่องหมายแสดงความสามารถพิเศษหรือเครื่องหมายเชิดชูเกียรติของทางราชการฝ่ายพลเรือนทั้งในประเทศและต่างประเทศซึ่งมีระเบียบให้ประดับกับเครื่องแต่งกายหรือเครื่องแบบได้ จะประดับเครื่องหมายนั้นกับเครื่องแบบทหารได้ต่อเมื่อได้รับอนุมัติจากรัฐมนตรีว่าการกระทรวงกลาโหมแล้วและให้ประดับกับเครื่องแบบทหารได้โดยอนุโลมตามระเบียบการประดับเครื่องหมายของทางราชการหน่วยนั้นเฉพาะในโอกาสที่ไปในงานสมาคมหรืองานพิธีของทางราชการหรือของทางราชการต่างประเทศที่ประเทศนั้นเป็นเจ้าของเครื่องหมายข้อ ๑๓ทหารที่ทำหน้าที่อนุศาสนาจารย์ ให้ใช้ปลอกแขนทำด้วยสักหลาดสีเหลือง กว้าง ๗เซนติเมตร สวมที่แขนเสื้อข้างซ้ายเหนือข้อศอกให้ไว้ ณ วันที่ ๓๑ สิงหาคม พ.ศ. ๒๕๑๖จอมพล ถ. กิตติขจรรัฐมนตรีว่าการกระทรวงกลาโหมหมายเหตุ :- เหตุผลในการประกาศใช้กฎกระทรวงฉบับนี้ คือเนื่องจากหลักเกณฑ์การประดับเครื่องหมายแสดงวิทยฐานะเครื่องหมายแสดงความสามารถพิเศษ และเครื่องหมายเชิดชูเกียรติ กับเครื่องแบบทหารยังไม่เหมาะสมจึงจำเป็นต้องยกเลิกกฎกระทรวง (พ.ศ. ๒๔๙๙)ออกตามความในพระราชบัญญัติเครื่องแบบทหาร พุทธศักราช ๒๔๗๗ ว่าด้วยการใช้เสื้อครุยเสื้อปริญญา และเครื่องหมายพิเศษบางอย่าง และออกกฎกระทรวงฉบับนี้พรรณพร/ปรับปรุง๙ เมษายน๒๕๖๒[๑] ราชกิจจานุเบกษาเล่ม ๙๐/ตอนที่ ๑๓๑/ฉบับพิเศษ หน้า ๒๓/๑๒ ตุลาคม ๒๕๑๖